hu en cs de hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs cs cs cs hu hu hu ceb ceb de de sv hu ceb ceb nl nl sv hu en en de fr it id en en fr de it tl en en en en en hu en en fr fr sv hu en en hu en en hu en en en sv en hu sv sv sv en en hu sv sv en en en sk en sv sv sv en hu sv sv en en en hu pt pt en en en hu en pt en en it hu hu en en en en fr en en en en en hu en en fr hu en rm pt pt en en en hu en en en en en hu fr fr fr fr en sv en en sv sv en sv en en sv sv en sv en en en sv en hu en en en en en hu fr fr fr fr en hu sv sv sv sv en hu hu hu hu hu hu hu hu hu hu en en hu hu jv hu hu hu en de hu hu es ru hu
Humán – emelt nyelvi osztály (F) | A budapesti Eötvös József Gimnázium honlapja
Hatévfolyamos osztályok (A és B)
Matematika – emelt nyelvi osztály (C)
Természettudományos – emelt nyelvi osztály (D)
Angol – német nyelvi ötévfolyamos osztály (Ny-E)
Vissza a hírek oldalra
Humán – emelt nyelvi osztály (F)
Sokéves hagyományainknak megfelelően elsősorban egyetemi vagy főiskolai továbbtanulásra készítünk fel. Érettségizett tanulóink döntő többsége sikerrel felvételizik a közgazdasági, a jogi, a bölcsész, az orvosi, a műszaki és természettudományos felsőoktatási intézményekbe, akár közép- akár emelt szinten letett érettségijével. Ehhez kapcsolódóan fontosnak tartjuk, hogy minden diákunknak minél tovább fenntartsuk a pályaválasztás eldöntésének lehetőségét, vagyis minél szélesebb műveltségű, sok irányban nyitott felnőttek képzése a célunk.
Az első két év a tantárgyakkal való ismerkedést, a pályaorientációt szolgálja.
Az utolsó két évben minden tanulónknak lehetővé tesszük, hogy a pályaválasztásának megfelelő, kétszintű érettségire felkészítő foglalkozásokon vehessen részt.
A hatékony képzés érdekében egy tanuló heti kötelező óraszáma harminc és 33 között lehet, tehát vannak nulladik és hetedik órák is.
A komolyabb szellemi erőfeszítést igénylő és a szellemi erőfeszítést kímélő tantárgyak megfelelő arányban állnak a heti óraszámban.
Végig bontott csoportokban tanítjuk a matematikát, az alsóbb évfolyamokon a magyar nyelvtant és lehetőség szerint a kísérletezést igénylő tárgyakat.
Az egyetemek elvárásának megfelelően iskolánk minden tanulója két idegen nyelvet tanul. Az első nyelv (angol vagy német) magas óraszáma lehetővé teszi, hogy – kellő szorgalommal – bármelyikük sikeres érettségi vizsgát tehessen még akkor is, ha iskolánkban kezdi el tanulni az adott nyelvet.
Iskolánk második idegen nyelvként angol és német, valamint kezdő francia, latin, olasz és orosz nyelvi csoportokat indít. Felvett tanulóink az általános iskolában tanult nyelvet akár első akár második nyelvként folytathatják. Két idegen nyelv kezdő szintű tanulását nem támogatjuk.
A négyévfolyamos osztályaink típusai között abban lehetnek különbségek, hogy a profilnak megfelelően bizonyos tárgyakat
sajátos tananyaggal és módszerekkel tanítunk.
A humán-angol profilú osztályunkba elsősorban a bölcsész, jogi, tanári és művészeti pályára készülő tanulók jelentkezését várjuk.
A jelentkezők a tantárgyi követelmények teljesítése mellett mindkét csoportban (mind a humán, mind az angol) tantárgyi integrációban kultúrtörténeti tanulmányokat is folytatnak. Ezeket a középiskolában újszerű tartalmakat új módszertan segítségével (csoportmunka, kooperatív munka) és újszerű módszerek (prezentációkat tartalmazó kiselőadások, projektmunkák) elsajátításával végzik a diákjaink. Emellett az osztály humán fele a magyar és a történelem tárgyat tanulja emelt óraszámban, a másik fele pedig az angol nyelvet. Az említett tárgyak mellett a diákok bontott csoportban ismerkedhetnek a művészeti tárgyakkal (ének és zenetörténet, rajz és művészettörténet). A kultúrtörténeti tanulmányok elmélyítése érdekében a teljes osztálynak a tanítási órákon kívül rendszeresen kötelező múzeumi programokat, színház- és koncertlátogatásokat szervezünk. Ezeket a programokat a tanterv szerves részeként kezeljük.
A humán tagozatra jelentkezők első nyelvként választhatnak az angol és a német nyelv közül, az angol tagozatosok értelemszerűen az angolt tanulják. Második idegen nyelvként tanulóink az iskolában tanított nyelvek közül bármelyiket választhatják. (A kultúrtörténet, illetve a jogi pálya iránt érdeklődők számára a latin nyelv választását hasznosnak gondoljuk.)
A jelentkezők a gimnáziumba írásbeli és szóbeli vizsga alapján kerülhetnek be, matematikából általános típusú, anyanyelvből pedig tehetséggondozó felvételit kell írniuk.
A speciális jellegű angol csoportba a jelentkezés feltétele a nyelv középszintű ismerete, a nyelvtudást a szóbeli vizsgán mérjük fel.
Mivel az osztály speciális humán vagy angol érdeklődésű, a tananyag elsajátítása csak a nem kötelező órákon (humán tagozat: 9-10. évfolyam 1-1 magyar és történelem; angol tagozat 9-10. évfolyam 2-2 angol óra), illetve a tanórákon kívüli közös programokon való részvétellel teljesíthető.
2 (1 média, 1 rajz)
2 (1 ének, 1 média)
A modul tantárgyak közül a Tánc és dráma és a Mozgókép és média című tantárgyakat tömbösítve, témanapok keretében is tanítjuk a 9. és 10. évfolyamon. (Ezeket az időpontokat minden évben a tanév aktuális helyi rendjében szabályozzuk.)
Eötvös József Alapítvány   Adószám: 19623300-1-41     Számlaszám: 10200823-22218308-00000000        Reáltanoda Alapítvány   Számlaszám: 11100104-18013038-12000007